CELEX: 32016D0361
Language: et
Date: 2016-03-10 00:00:00
Title: Komisjoni rakendusotsus (EL) 2016/361, 10. märts 2016, millega muudetakse otsuse 2004/211/EÜ I lisa seoses Hiina kohta tehtud kannetega loetelus, kuhu on kantud sellised kolmandad riigid ja nende osad, millest on lubatud importida liitu elushobuslasi ning hobuslaste spermat, munarakke ja embrüoid (teatavaks tehtud numbri C(2016) 1450 all) (EMPs kohaldatav tekst)

12.3.2016   
            
            
               ET
            
            
               Euroopa Liidu Teataja
            
            
               L 67/57
            
         KOMISJONI RAKENDUSOTSUS (EL) 2016/361,
   10. märts 2016,
   millega muudetakse otsuse 2004/211/EÜ I lisa seoses Hiina kohta tehtud kannetega loetelus, kuhu on kantud sellised kolmandad riigid ja nende osad, millest on lubatud importida liitu elushobuslasi ning hobuslaste spermat, munarakke ja embrüoid
   
      
         (teatavaks tehtud numbri C(2016) 1450 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse (1), eriti selle artikli 17 lõike 3 punkti a,
   võttes arvesse nõukogu 30. novembri 2009. aasta direktiivi 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta (2), eriti selle artikli 12 lõikeid 1 ja 4 ning artikli 19 sissejuhatavat lauset ning artikli 19 punkte a ja b,
   ning arvestades järgmist:
   
               (1)
            
            
               Direktiivis 92/65/EMÜ on sätestatud nõuded, mida kohaldatakse muu hulgas hobuslaste sperma, munarakkude ja embrüote liitu importimise korral. Need nõuded peavad olema vähemalt samaväärsed liikmesriikidevahelise kauplemise puhul kohaldatavate nõuetega.
            
         
               (2)
            
            
               Direktiivis 2009/156/EÜ on kehtestatud hobuslaste liitu importimist reguleerivad loomatervishoiunõuded. Direktiivis on sätestatud, et hobuslaste import liitu on lubatud ainult sellistest kolmandatest riikidest, kus täidetakse teatavaid loomatervishoiunõudeid.
            
         
               (3)
            
            
               Komisjoni otsusega 2004/211/EÜ (3) on kehtestatud kolmandate riikide või, kui kohaldatakse piirkondadeks jaotamist, nende osade loetelu, millest liikmesriigid peavad lubama hobuslaste ning nende sperma, munarakkude ja embrüote importi, samuti esitatakse muud sellise impordi suhtes kohaldatavad nõuded. See loetelu on esitatud otsuse 2004/211/EÜ I lisas.
            
         
               (4)
            
            
               Selleks et 29. aprillist kuni 1. maini 2016 võõrustada Rahvusvahelise Ratsaspordi Föderatsiooni (FEI) egiidi all ratsaspordi ülemaailmset tšempionaati, taotlesid Hiina pädevad ametiasutused Shanghai suurlinnapiirkonnas asuva hobuslaste haigustest vaba tsooni tunnustamist; kõnealusesse tsooni pääseb otse läheduses asuvalt rahvusvaheliselt lennuväljalt. Võttes arvesse EXPO 2010 maailmanäituse jaoks ehitatud parkla ajutist laadi, on asjakohane näha ette kõnealuse tsooni üksnes ajutine tunnustamine.
            
         
               (5)
            
            
               Hiina ametiasutuste esitatud tagatistest ja teabest lähtudes ning selleks, et piiratud ajavahemikul oleks võimalik registreeritud hobuseid pärast ajutist eksporti Hiina territooriumi teatavast osast taas sisse tuua kooskõlas komisjoni otsuses 93/195/EMÜ (4) sätestatud nõuetega, võttis komisjon vastu rakendusotsuse (EL) 2015/557 (5), millega kiideti Hiina piirkond CN-2 8.–10. maini 2015 toimuva ratsaspordi ülemaailmse tšempionaadi eesmärgil ajutiselt heaks.
            
         
               (6)
            
            
               Kuna 2016. aasta ratsaspordiüritus toimub samadel loomatervise- ja karantiinitingimustel, mida kohaldati 2015. aasta üritusel, on asjakohane otsuse 2004/211/EÜ I lisa tabeli 15. veerus piirkonna CN-2 kohta esitatud kuupäeva vastavalt muuta.
            
         
               (7)
            
            
               Seepärast tuleks otsust 2004/211/EÜ vastavalt muuta.
            
         
               (8)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2004/211/EÜ I lisa tabeli 15. veerus Hiina piirkonnale CN-2 vastavas reas asendatakse sõnad „Kehtib 25. aprillist25. maini 2015” järgmiste sõnadega: „Kehtib 15. aprillist kuni 15. maini 2016”.
   Artikkel 2
   Käesolev otsus on adresseeritud liikmesriikidele.
   
      Brüssel, 10. märts 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 268, 14.9.1992, lk 54.
   
      (2)  ELT L 192, 23.7.2010, lk 1.
   
      (3)  Komisjoni 6. jaanuari 2004. aasta otsus 2004/211/EÜ, millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ (ELT L 73, 11.3.2004, lk 1).
   
      (4)  Komisjoni 2. veebruari 1993. aasta otsus 93/195/EMÜ loomatervishoiunõuete ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti (EÜT L 86, 6.4.1993, lk 1).
   
      (5)  Komisjoni 31. märtsi 2015. aasta rakendusotsus (EL) 2015/557, millega muudetakse otsuse 2004/211/EÜ I lisa seoses Hiina kohta tehtud kannetega loetelus, kuhu on kantud sellised kolmandad riigid ja nende osad, millest on lubatud importida liitu elushobuslasi ning hobuslaste spermat, munarakke ja embrüoid (ELT L 92, 8.4.2015, lk 107).